SARL-NUUS SONDAG 8 JULIE 2012 


U luister na ZS6SRL, die amptelike amateurradiostasie van die Suid-Afrikaanse 
Radioliga, die nasionale vereniging vir amateurradio in Suid-Afrika, met n nuus- 
bulletin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Vir oudio, gaan na www.sarl.org.za, klik op `'Amateur Radio 
Today” en volg die skakels soos aangedui. Vir oudio deur Echolink, koppel met 
ZSOJPL-R. 


Hierdie, en vorige bulletins kan afgelaai word by www.sarl.org.za en u kan ook 
daar inteken om toekomstige bulletins per e-pos te ontvang. 


U nuusleser vandag is (Naam en roepsein), op 145,725 MHz FM vanuit Pretoria, 
met herleidings op (7 066 en 3 695 kHz ESB). (Ander nuuslesers verander soos 
nodig) 


IN DIE NUUS VANDAG: 

MAAK GEREED VIR DIE T1ARU WINTERKAMPIOENSKAPPE 
BESPREEK NOU VIR DIE RTA IN DURBAN OP 21 JULIE 

NUWE PRESTASIE BEHAAL DEUR VEROUDERENDE AO-7 SATELLIET 
DIE DARK HONNEURS GOUE WAPEN TOEGEKEN AAN G3PSM 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


MAAK GEREED VIR DIE T1ARU WINTERKAMPIOENSKAPPE 


Baie radioamateurs is besig om gereed te maak vir die grootste winterkompetisie 
van die TARU nl. Die IARU HF Wêreldkampioenskap. Hierdie kompetisie wat 
24 uur lank duur is die hoogtepunt van die winterseisoen, met, baie geleenthede 
om DX rondom die aarde te werk met gebruik van GG en ESB. Deelnemers kry 
ook die geleedheid om kontakte te maak met baie beamptes en klubstasies wat 
lede is van die TARU-vereniging. 


Die TARU HF-kampioenskap is een van radiosport se unieke gebeurtenisse. Dit 
is die enigste belangrike kompetisie wat gebruik maak van die Internasionale 
Telekommunikasieunie- (ITU) sones as deel van die uitruilverslag en ook die 
enigste wedstryd wat gebruik maak van n spesiale vermenigvuldigerstatus vir 
die TARU-verenigingslede en —beamptes. 


Amateurs kan deelneem op n verskeidenheid van maniere. U kan besluit om 
deel te neem as enkeloperateur met gebruik van ESB alleenlik, GG alleenlik of 
met gebruik van beide modusse. Enkeloperateurstasies het n keuse van drie 
kraguitsetvlakke : Hoë krag (meer as 150 W), Lae krag (tussen 5 en 150 W) of 
ORP (5 W of minder). 


Die SARL as n IARU-vereniginglid het aansoek gedoen by OKOSA vir die 
roepsein ZS9HO om deel te neem as n spesiale gebeurtenis stasie. As U graag 
deel wil wees van die bedrywigheid by die NARS stuur asseblief n e-pos vir 


Geoff Levey, ZS6GRL, aan contest@sarl.org.za. As U nie by die NARS kan 
wees nie kan U die SARL se roepsein bedryf vanaf U eie stasie. Geoff is die 
koërdineerder vir die verskillende tydgleuwe. 


Individuele radioamateurs word aangemoedig om deel te neem. Die reëls is 
beskikbaar by www.sarl.org.za. 


Die verslag is R$57 of RST57. Suid-Afrika is in ITU-sone 57. 


Een van die prettige dinge om te doen, is om te sien hoeveel van die TARU 
se spesiale stasies U kan werk gedurende die gebeurtenis. 'Terwyl meeste van 
die stasies hulle TTU-sone as deel van die wedstrydverslag uitgee sal TARU- 
vereniginglede die verkorting van die vereniging se naam uitgee. As byvoeging 
kan IARU-beamptes ook een van vier unieke verslae gee, AC as hulle lede is van 
die TARU Administratiewe Raad, of R1, R2 en R3 vir die ITU-streek waar die 
beampte dienende is. Dit is altyd iets besonders om te sien hoeveel nasies deur 
hulle nasionale organisasie op die lug verteenwoordig word. Dit versterk die 
globale natuur van amateurradio asook die algemene gebondenheid wat heers 
tussen amateurs. 


Die TARU-wêreldkampioenskap begin om 12:00 UTC Saterdag 14 Julie en 
sluit om 12:00 UTC op Sondag 15 Julie. Volledige reëls is verkrygbaar by 
www.sarl.org.za en die skakel op die hoofblad. 


Daar is n hele paar SARL-pryse wat gewen kan word. Die stasie wat die 
hoogste telling op ESB of GG behaal sal n sertifikaat en n ARRL handboek 
ontvang. Stasies wat die hoogste telling behaal op elke afsonderlike band sal 
n sertifikaat as bewys van deelname ontvang. Stuur asseblief u logstate aan 
contestOsarl.co.za om deel te neem aan die plaaslike kampioenskap. 


BESPREEK NOU VIR DIE RTA IN DURBAN OP 21 JULIE 


Volle besonderhede van die SARL Radiotegnologie-in-Aksie-simposium wat op 
21 Julie in Durban sal plaasvind is nou beskikbaar by www.sarl.org.za. U kan 
vooraf bespreek en deel hê aan n bygevoegde prystrekking. As U n program 
van die verrigtinge verlang, stuur e-pos met U versoek aan rta@sarl.org.za, skryf 
RTA Durban in die onderwerplyn en U sal n PDE-kopie per e-pos ontvang. 


NUWE PRESTASIE BEHAAL DEUR VEROUDERENDE AO-7 SATELLIET 


n Nuwe rekord is behaal deur middel van die verouderende OSCAR-7 satelliet 
tussen Wyatt Dirks, ACORA, van Ceder Rapids, Iowa en Bill Dzurilla, OMS3BD, 
in die Slowaakse Republiek. Hulle GPS gemete afstand van 7849 kilometer @OSO 
tussen ruitverwysings EN3l1vx en JNB&8mf oorskry die vorige 7843 kilometer 
rekord opgestel in 2010 deur Luciano Fabricio, PYSLF en Joe Spandler, K3SZH, 
met 6 kilometer. 


Om hierdie prestasie te behaal moes Wyatt om (03:00 opstaan en reis na n 
koppie. 1 uur weg van sy huis, die stasie opstel en OM3BD werk voor sonop om 
09:55 UTC op die 2de Julie. Om die pad te bewerkstellig het OMS3BD n Yeasu 
FT847 met SP2000 voorversterker en n paar 10 element rigstralers op 2 meter 


en n 8 element rigstraler vir 70 sentimeter gebruik. Aan die ander kant van 
die Atlantiese oseaan het ACORA ook n Yeasu FT847 gebruik met n 7 element 
rigstraler op 2 meter en n 12 element rigstraler op 70 sentimeter. 


JEUGDAGNAELLOOP RESULTATE 


Die wenner van die SARL jeugdagnaelloop is Karel Bezuidenhout, ZUGKB. 
Karel is 18 jaar oud en sal n sertifikaat asook n harde buiteblad ARRL- 
handboek ontvang. 'Tweede was die sestien jaar oue Hendrik Veldman, ZU6LD. 
Hy ontvang n sertifikaat en n “Basic Antennas” handboek. Derde was die 
vyftien jaar oue Dean Coetzee, ZS6DPC. Hy ontvang ook n sertifikaat en n 
ARRL “ABG s Basic Software Defined Radio Guide”. Die gelukkige trekkings 
prys, n 40 meter ontvanger monteerstel is gewen deur Mishaat wat die ZS2PE- 
stasie bedryf het. Die SARL studentelidmaatskap vir die jaar is gewen deur 
Tom Lewis, ZUSTOM. 


Veels geluk aan al die wenners. Die pryse sal volgende week in die pos wees. 
DIE DARK HONNEURS GOUE WAPEN TOEGEKEN AAN G3PSM 


Verenigde Koninkryk amateur Colin Thomas, GAPSM, het Duitsland se Duitse 
Amateurradioklub honneurs goue wapen toekenning ontvang vir sy werk en die 
toekenning van 472 kHz. vir amateurwerking. Volgens die Duitse nasionale am- 
ateurradiovereniging, was GAPSM betrokke in die Europese kongres van Pos en 
Telekommunikasie-administrasie of CEPT voorbereidingsprosesvergaderings en 
by die WRC-12 kongres self. As gevolg van sy bekwame bearbeiding by vele ver- 
gaderings het die GEP'T-voorstel vir toekenning naby 600 meter ondersteuning 
gekry en is uiteindelik goedgekeur. 


OKTOBER RADIOAMATEUREKSAMEN 


Die Santon Amateurradioklub bied weereens met graagte die kursus vir die 
Oktober 2012 radioamateureksamen aan. 


Die kursus sal van belang wees vir enigeen wat graag 'n amateurradiolisensie wil 
bekom, asook vir persone wat op reis is binne suidelike Afrika en graag gebruik 
wil maak van radiokommunikasie. 


Die kursus begin op 26 Julie 2012 en duur vir twaalf weke tot by die eksamen 
wat op 18 Oktober plaasvind. 


Lesings word elke Donderdagaand aangebied by die Nasionale Amateurradio 
Sentrum te Octavestraat, Radiokop. 


Die kursus sluit in die HF radioassessering, asook 'n vrywillige antennakonstruk- 
siedag. 


Registrasie vind plaas tydens die eerste sessie om 19:00 op 26 Julie, dit sluit 
'n algemene bekendstelling aan amateurradio en die kursus in. Daar is geen 
koste verbonde aan hierdie eerste sessie nie en enigeen wat sou belangstel in wat 
amateurradio behels is welkom om hierdie eerste sessie by te woon. 


Vir meer inligting asook kostes kontak asseblief vir : Greg Maynard Sakfoon : 
079 111 2850 E-pos: greg-m@mweb.co.za 


KOMPETISIENUUS 


Die komitee het net 10 logstate ontvang vir die digitale been van die SARL 80 
meter Klubkompetisie 


1ste Wesrand ARK 26 punte van 4 logstate 2de Santon ARK 17 punte van 2 
logstate 3de Port Elizabeth ARV 11 punte van 2 logstate 


Die saamgestelde puntestand na drie kompetisies is 1ste Wesrand ARK 179 
punte 2de Bloemfontein ARK 46 punte 3de Port Elizabeth ARV 21 punte 


Volle besonderhede sal in HF Happenings 511 gepubliseer word. 
HEF VOORTPLANTINGSVOORSPELLING 


Hannes Coetzee, ZS6GBZP, berig dat die sonaktiwiteitsvlak gematig is. Reuse 
Sonvlek AR 1 515 borrel oor met M-klas fakkels en daar is `n goeie kans vir `n 
X-klas fakkel. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 103, meer as dubbel verlede week 
se waarde. 


Amateurs gaan al die DX-bande van 20 tot 10 m geniet met 15 m wat die beste 
openinge gaan oplewer terwyl die 20 m net `n kortkop agter behoort te wees. As 
gevolg van die hoër sonaktiwiteit gaan 10 m openinge meer gereeld voorkom. 


Besoek gerus www.spaceweather.co.za vir meer inligting. 
DAGBOEK VAN GEBEURE 


14 Julie TARU HF Kampioenskapkompetisie 12:00 UTC Saterdag 14 Julie 
tot 12:00 UTC Sondag 15 Julie. Versoek diensbeurt by die NARS-stasie 
per e-pos aan Geoff Levey, ZS6OGRL, aan contest@sarl.org.za. 21 Julie 

SARL Radiotegnologie-in-Aksie simposium in Durban, besonderhede by 
www.sarl.org.za, vra program per e-pos aan rta@sarl.org.za. 26 Julie RAE- 
kursus deur die Santon ARK begin by NARS, kontak Greg Maynard by 079 
111 2850 of met e-pos: greg-m@mweb.co.za. 


SARLNUUS nooi klubs en individue om nuusbrokkies, waarin radioamateurs en 
kortgolfluisteraars sal belangstel, in te stuur na www.sarl.org.za/newsinbox.asp. 
Stuur dit - indien moontlik - in Engels sowel as Afrikaans, nie later as die 
Donderdag voor die uitsending nie. 


Die SARL nooi u ook om te luister na die program “Amateur Radio Today”, 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 760 kHz. Daar is ook `n “podcast”-uitsending 
deur Dick ZS6RO. Besoek www.sarl.org.za vir oudiostrome en Echolink deur 
ZS6FCS. Klik op `Amateur Radio Today”, gaan af op die groen kolom en klik op 
“LISTEN ON THE WEB'. `n Heruitsending vind Maandagaande om 17:30 UTC 


op 4895 kHz plaas. Sentech borg die uitsendings wat nie op amateurfrekwensies 
uitgesaai word. 


U het geluister na `n bulletin van die Suid-Afrikaanse Radioliga, saamgestel 
deur Johan ZS4SS, en geredigeer deur George Honiball, ZS6ONE. 


Dankie dat u geluister het. 73. 
/EX 


